als_Latn dik_Latn sag_Latn
Mirazhi politik i protestave me skenar
Autobuzat e militantëve, podiumi i pajisur me LED, kënga motivuese në sfond, pesëmijë lekshat e ujit dhe sanduiçit, premtimi për një vend “pune”( ose për një qokë) janë ingredientët kryesor për të vrarë frymën antikonformiste.
Sigurisht gjithçka duhet të gatuhet dhe trazohet në mënyrë të ngadaltë për 75 vjet!
Protestat me skenar japin efektet e një mirazhi politik, ti ke një nevojë të madhe por je i përhumbur në mes të asgjësë, një refleks drite dhe ti shikon zgjidhjen e shumëpritur, e ndjek si tërbuar dhe kur shkon atje, ajo ska qenë asnjëherë aty. Ti mërzitesh por nuk humb shpresat. Të tjerët të shohin pse u përpoqe dhe si dështove të qeshin, të tallin. Ti nuk mërzitesh por humb shpresat.
Ndoshta dhe të tjerë shikojnë të njëjtin mirazh (kësaj herë mirazhi mund të jetë i vërtetë) por askush nuk e merr më mundimin të përpiqet të shkoj atje.
Por herë pas herë ndonjë idiot ose idealist e ndjek mirazhin për të mos gjetur asgjë duke drobitur veten dhe duke konfirmuar tek të tjerët atë çka të gjithë tanimë e dinë. Pamundësinë e mirazhit!
Pak sot do hanë sanduiç. Disa të tjerë do komentojnë se si dhe pse e hëngrën ata pak sanduiçin. Shumë të tjerëve sdo i plas rika fare.
Nga: Doktor Gjilpëra
als_Latn als_Latn als_Latn als_Latn als_Latn als_Latn als_Latn ceb_Latn